《渔家傲 题延陵别业》
明代·徐媛

板扉小隐清溪曲。夜月罗浮花覆屋。木笼戛戛摇生谷。

庄田熟。桔皋悬向茅檐宿。

青山一片芙蓉簇。林皋逸韵敲横竹。远浦轻帆低几幅。

浓睡足。笑看小妇双鬟绿。

作者简介：（1560—1620）苏州府长洲人，字小淑。副使范允临妻。工书画，好吟咏。与寒山陆卿子相倡和，吴中士大夫交口誉之，称吴门二大家。有《络纬吟》。